<classify> Chanzo cha picha, Getty ImagesDirisha la uhamisho litafungwa saa 23:00 GMT saa nane usiku saa za Afrika Masharikisiku ya Alhamisi na viwango vya matumizi Januari vimeshuka sana kwenye misimu iliyopita.Unaweza kufuatilia kila uhamisho wa siku ya mwisho na uvumi kote kwenye BBC siku ya Alhamisi, kwa masasisho ya maandishi ya moja kwa moja kutoka saa nne asubuhi EAT na uchanganuzi siku nzima kwenye redio, mtandaoni na akaunti zetu za mitandao ya kijamii.Ni wachezaji 17 pekee ambao wamesajiliwa na vilabu vya Premier League mwezi Januari, wakiwa na uhamisho wa kudumu 10, mikataba saba ya mkopo na ada iliyofichuliwa ya takriban 50m.Ni tofauti na madirisha matatu yaliyopita ya uhamisho - Januari 2023 na majira ya joto ya 2022 na 2023 - ambayo kila moja iliweka rekodi za matumizi ya Ligi Kuu.Wakati huo huo mwaka jana, usiku wa kuamkia siku ya mwisho, kulikuwa na uhamisho 38 wenye thamani ya takriban 550m - mara 10 ya kiasi cha mwaka huu.Vilabu vya hali ya juu viliendelea kutumiakutumia fedha zilizovunja rekodi ya 843m katika dirisha la Januari la msimu uliopita. Hiyo ilijumuisha rekodi ya Chelsea ya 107m kwa kiungo wa Argentina Enzo Fernandez kutoka Benfica siku ya mwisho.Kwa hivyo ni nini kinachosababisha kukosekana kwa harakati kwenye soko la uhamisho na je, itaboreka kabla ya dirisha kufungwa?Kwa kifupi, PSR - Kanuni za Faida na Uendelevu, au kile kilichokuwa kikiitwa Financial Fair Play FFP, Profesa Rob Wilson, mtaalam wa fedha wa soka katika Chuo Kikuu cha Sheffield Hallam, aliiambia BBC Sport. Mashtaka yanayoninginia kwenye Nottingham Forest na Everton kwa madai ya ukiukaji wa PSR ya Ligi Kuu ya Uingereza katika fedha zao za 2022-2023 yamezitia baridi vilabu vingine.Vilabu pengine vilifikiri kupotoka kutoka miongozo na kupata adhabu ndogo. Sasa kuna woga wa kweli.Hakuna timu itakayotaka kuhatarisha kukatwa pointi 10 kama vile Everton kwa kukiuka kanuni za kifedha hadi 2021-22.Chini ya PSR ya Premier League, vilabu vinaruhusiwa tu kupata hasara ya 105m katika kipindi cha miaka mitatu.Lakini sio PSR pekee ambayo ina athari.Vilabu bora barani Ulaya havijatumia pesa nyingi. Ikiwa klabu sita bora itatumia 50m kumnunua mshambuliaji, klabu inayouza ina pesa hizo za kutumia.Kwa sababu hakuna pesa sokoni, vilabu vinalazimika kutafuta nje ya nchi ili kuuza. Lakini Saudi Arabia imekuwa kimya zaidi na mishahara ya Ligi Kuu ni ya juu sana ikilinganishwa na ligi nyingine za Ulaya kiasi kwamba wachezaji hawana motisha ya kuhama.MilioniDirisha hili la majira ya baridi limeshuhudia mikataba kadhaa ya mkopo ya hali ya juu, huku Eric Dier wa Tottenham akijiunga na Bayern Munich, Jadon Sancho wa Manchester United akirejea Borussia Dortmund na Kalvin Phillips wa Manchester City akihamia West Ham.Mikataba ya mkopo ni kazi ya PSR na pia mishahara ya juu nchini Uingereza, Wilson alisema.Wachezaji wanatolewa kwa mkopo huku klabu mama ikilazimika kulipa 30, 40, hata 50 ya mshahara wa mchezaji. Jadon Sancho ni mfano mzuri wa hilo.Je, siku za uhamisho wa 100m zimekwisha au vilabu vya Premier League vitarejea kulipa ada ya juu msimu wa joto?Nadharia moja ya kufanya kazi ni kwamba vilabu vitakuwa na msimu wa kuongezeka kwa matumizi na kufuatiwa na miaka miwili ya kujizuia, alisema Wilson.Hii itakuwa tabia ya kawaida ya klabu ya Ubingwa, ambapo sheria za fedha ni kali.Tottenham imekuwa moja ya klabu zenye shughuli nyingi zaidi, ikiwasajili beki wa Romania Radu Dragusin kutoka Genoa kwa 25m na mshambuliaji wa zamani wa Chelsea Timo Werner kwa mkopo kutoka RB Leipzig.Pia walimtoa kwa mkopo mlinzi Dier kwa Bayern, huku fowadi Ivan Perisic akihamia Hadjuk Split na beki Sergio Reguilon akajiunga na Brentford kwa mkopo.Pamoja na uhamisho wa Sancho Dortmund, viungo wa Manchester United Donny van de Beek na Hannibal Mejbri waliondoka kwa mikataba ya mkopo na Eintracht Frankfurt na Sevilla mtawalia.Beki wa Chelsea Ian Maatsen alijiunga na Dortmund kwa mkopo, huku mshambuliaji David Datro Fofana akihamia Burnley kwa mkopo.Brighton ilimsajili mchezaji wa kimataifa wa Argentina chini ya umri wa miaka 23 Valentin Barco kutoka Boca Juniors kwa 8.9m.David Brooks wa Bournemouth amejiunga na klabu ya Southampton inayoshiriki Championship kwa mkopo.Manchester City, ambao wamemruhusu kiungo Phillips ajiunge na West Ham kwa mkopo, wamemsajili kiungo wa kati wa Argentina wa Under-17 Claudio Echeverri kutoka River Plate kwa pauni milioni 12.5, ingawa atasalia na River kwa kipindi kizima cha 2024.Liverpool ilimruhusu kiungo Fabio Carvalho ajiunge na Hull kwa mkopo, wakati Wolves wamemnunua Noha Lemina kwa mkopo kutoka Paris St-Germain, na Giovanni Reyna wa Borussia Dortmund amehamia Nottingham Forest - pia kwa mkopo.Ingawa dirisha hili limekuwa kimya, siku ya mwisho mara nyingi huleta msururu wa shughuli.Chelsea ni miongoni mwa klabu zinazoripotiwa kupingana na suala la PSR, na hivyo kuongeza uwezekano wa kuuzwa kwa kiwango cha juu au mawili ili kusawazisha vitabu vya mahesabu - hasa wachezaji wa nyumbani ambao huzalisha faida kubwa zaidi.Kiungo wa kati wa Uingereza Conor Gallagher amekuwa akihusishwa pakubwa na kuhamia Tottenham, huku mshambuliaji Armando Broja akajiunga na Fulham.Anaweza kuwa mmoja ndani, mmoja kutoka West Ham, ambao wanaripotiwa kumtaka fowadi wa Al-Ittihad Jota , na Maxwel Cornet ambao wanaweza kujiunga na Nottingham Forest kwa mkopo.Fedha zilizotumiwa na vilabu vya Ligi Kuu kwa zaidi ya vipindi 20Imetafsiriwa na Yusuf Jumah  <topic>: MICHEZO 